Jukka-Pekka Saraste

Jukka-Pekka Saraste (s. 22. huhtikuuta 1956 Heinola) on suomalainen kapellimestari.

Saraste toimi Radion sinfoniaorkesterin ylikapellimestarina vuosina 1987–2001. Tällä kaudella orkesteri levytti keskeisiä suomalaisten säveltäjien suurteoksia.YLE Areena Skotlantilaisen kamariorkesterin ylikapellimestarina hän oli 1987–1991. Hän toimi myös Toronton sinfoniaorkesterin musiikillisena johtajana vuosina 1994–2001.Virtual Finland  Syksyllä 2006 Saraste seurasi André Previniä Oslon filharmonisen orkesterin ylikapellimestariksi. Hän jätti tehtävän 2013 orkesterin taloudellisen tilanteen heikennyttyä sponsorirahojen vähentymisen vuoksi vaikka oli orkesteriin musiikillisesti tyytyväinenHS 5.6.2010. Vuosina 2008–2011 hän toimi Sinfonia Lahden taiteellisena neuvonantajana ja orkesterin Sibeliustalossa vuosittain järjestämän Sibelius-festivaalin taiteellisena johtajana. Helsingin musiikkitalon valmistuttua hän lisää esiintymisiä Helsingissä. Saraste valittiin WDR Sinfonieorchester Kölnin eli Kölnissä sijaitsevan Westdeutschen Rundfunks -yleisradioyhtiön sinfoniaorkesterin ylikapellimestariksi vuosiksi 2010–2013. Häntä ennen virkaa hoiti Semjon Bytškov.Helsingin Sanomat 18.11.2008 s. C1 Sarasteen kautta Kölnissä jatkettiin niin, että se kesti kaiken kaikkiaan vuoteen 2019. Helsingin kaupunginorkesterin ylikapellimestarina hän aloitti syksyllä 2023. Alun perin kolmevuotista sopimusta seuraa uusi kolmevuotinen jatkokausi niin, että Saraste toimii tehtävässä kesään 2029 asti.

Toimittaja Petri Saraste on Jukka-Pekka Sarasteen veli.

Levytyksiä

Sibeliuksen sinfoniat ja Kullervo (Radion sinfoniaorkesterin kanssa)
 Nielsenin sinfoniat (Radion sinfoniaorkesterin kanssa)
 Aarre Merikanto: Juha (Ondine)
 Sergei Prokofjev: Romeo ja Julia
 Leevi Madetoja: Pohjalaisia

 Palkintoja 

 Pro Finlandia 1990
 Säveltaiteen valtionpalkinto vuonna 2000
 Sibelius-mitali
 Suomen Leijonan Komentajamerkki 2022

 Lähteet 

Kirjallisuutta
Pekka Tarkka ja Jukka-Pekka Saraste: Kapellimestari. Siltala, 2009.

Aiheesta muualla


Luokka:Suomalaiset kapellimestarit
Luokka:Pro Finlandia -palkitut
Luokka:Vuonna 1956 syntyneet
Luokka:Elävät henkilöt